Diari Oficial de la Generalitat Valenciana


Sumari del DOGV 3406, del 05-01-1999 (1998/11472)

RESOLUCIÓ de 22 de desembre de 1998, del subsecretari per a la Modernització de les Administracions Públiques, per la qual es convoca el curs sobre la Llei de la Jurisdicció Contenciosa Administrativa, dirigit a funcionaris de l'administració del Consell de la Generalitat Valenciana del grup A, adscrits als serveis jurídics de les conselleries i organismes que en depenen.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3406

Data del DOGV
:   05-01-1999

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/11230


Data del document
:   22-12-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 22 de desembre de 1998, del subsecretari per a la Modernització de les Administracions Públiques, per la qual es convoca el curs sobre la Llei de la Jurisdicció Contenciosa Administrativa, dirigit a funcionaris de l'administració del Consell de la Generalitat Valenciana del grup A, adscrits als serveis jurídics de les conselleries i organismes que en depenen. [1998/M11331]
  
El passat dia 15 de desembre de 1998 entrà en vigor la Llei 29/1998 de 13 de juliol, Reguladora de la Jurisdicció Contenciosa Administrativa, que és una llei fonamental per a l'administració mentre que és la jurisdicció contenciosa administrativa la que té encomanada la tasca de controlar la legalitat de l'actuació administrativa.
  
És, per tant, una necessitat que aquesta Subsecretaria ha d'atendre a través de l'Institut Valencià d'Administració Pública, la de proporcionar a aquells que dins de l'estructura organitzativa de la Generalitat Valenciana es troben en llocs de treball en els quals la Llei 29/1998 va a repercutir directament, bé per tractar-se dels que desenvolupen la tasca de representació i defensa en judici de la Generalitat Valenciana, bé perquè canalitzen les relacions entre les distintes conselleries i els tribunals de justícia, el coneixement de les principals novetats d'aquesta, dels seus aspectes més nous, i en particular dels nous procediments que en ella s'estableixen bé davant la Sala Contenciosa Administrativa del Tribunal Superior de Justícia de la Comunitat Valenciana o bé davant dels jutjats contenciosos administratius la posada en funcionament dels quals realitza aquesta llei, fent especial èmfasi en la incidència de la llei en les relacions entre els distints òrgans de l'administració autonòmica i els òrgans judicials contenciosos administratius.
  
En definitiva, a través del curs que per aquesta resolució es convoca es pretén proporcionar un estudi de la nova Llei de la Jurisdicció Contenciosa Administrativa als qui més directament han d'aplicar-la, sense perjudici que per tractar-se d'una llei que tindrà repercussió en tota l'actuació de l'administració autonòmica s'incloguen en el Pla de Formació de l'Institut Valencià d'Administració Pública per al pròxim any, altres activitats formatives encaminades a proporcionar el coneixement d'aquesta amb caràcter general.
  
D'acord amb les competències reconegudes en el Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer. Convocatòria i assistents
  
Convocar el curs sobre la Llei de la Jurisdicció Contenciosa Administrativa, organitzat per l'Institut Valencià d'Administració Pública, en col·laboració amb el Gabinet Jurídic de la Generalitat Valenciana.
  
El curs es dirigeix a funcionaris de l'administració del Consell de la Generalitat Valenciana del grup A, adscrits als serveis jurídics de les conselleries i organismes que en depenen.
  
Segon. Continguts
  
El programa del curs estarà integrat pels següents continguts:
  
1. Àmbit de la jurisdicció contenciosa administrativa i objecte del recurs contenciós administratiu
  
2. Els diferents òrgans jurisdiccionals i la distribució de competències i assumptes entre aquests amb especial referència als actes i disposicions de la Generalitat Valenciana
  
3. El sistema de mesures cautelars
  
4. El procediment contenciós administratiu ordinari
  
5. El procediment per a la protecció dels drets fonamentals de la persona
  
6. La qüestió d'il·legalitat
  
7. El procediment abreujat
  
8. Els recursos d'apel·lació i cassació
  
9. L'execució de sentències
  
Tercer. Calendari
  
El curs, amb una durada de 20 hores lectives, es celebrarà durant els dies 26, 27 i 28 de gener de 1999, en horaris de matí i vesprada.
  
Quart. Sol·licituds
  
Els interessats en participar en el curs formalitzaran la instància segons el model adjunt (annex I), i la trametan a la secretaria general administrativa o centre directiu responsable de la gestió de personal, que enviarà a l'Institut Valencià d'Administració Pública el llistat dels seleccionats, amb antelació a l'inici del curs.
  
Cinqué. Expedició de certificats
  
L'Institut Valencià d'Administració Pública expedirà un certificat d'aprofitament quan, amb caràcter general, s'acredite l'assistència a un 85%, com a mínim, de la durada total del curs.
  
Sisé. Recursos
  
Contra la present resolució, que és definitiva en via administrativa, podrà interposar-se recurs contenciós administratiu davant els jutjats contenciosos administratius de València o del domicili del recurrent, a la seua elecció, en el termini de dos mesos comptats des del dia següent al de la seua publicació en el Diari Oficial de la Generalitat Valenciana, segons el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.